на кредитната защита с гаранции под формата на гаранции (колона 030) или кредитни деривати (колона 040), признати съгласно методите, изложени в трета част, дял II, глава 4 от Регламента за капиталовите изисквания.
 050
 МЕТОДИ ЗА РЕДУЦИРАНЕ НА КРЕДИТНИЯ РИСК (CRM) С ВЪЗДЕЙСТВИЕ НА ЗАМЕСТВАНЕТО ВЪРХУ ЕКСПОЗИЦИЯТА
 ЗАМЕСТВАНЕ НА ЕКСПОЗИЦИЯТА ПОРАДИ CRM
 (-) ОБЩО ИЗХОДЯЩИ ПОТОЦИ
 Институциите отчитат в колона 050 частта от първоначалната експозиция преди прилагането на конверсионните коефициенти, обезпечена с кредитната защита с гаранции, призната съгласно методите, изложени в трета част, дял II, глава 4 от Регламента за капиталовите изисквания.
 060
 СТОЙНОСТ НА ЕКСПОЗИЦИЯТА
 Институциите, прилагащи подхода за опростено определяне на рисковите тегла или подхода PD/LGD, отчитат стойността на експозицията в колона 060, като взимат предвид ефектите на заместване, произтичащи от кредитната защита с гаранции (член 155, параграфи 2 и 3, член 167 от Регламента за капиталовите изисквания).
 Напомняме, че в случай на задбалансовите експозиции към инструменти на собствения капитал стойността на експозицията е номиналната стойност след корекциите за специфичен кредитен риск (член 167 от Регламента за капиталовите изисквания).
 070
 СРЕДНО ПРЕТЕГЛЕНА ПО ЕКСПОЗИЦИИ ЗАГУБА ПРИ НЕИЗПЪЛНЕНИЕ (%)
 Институциите, прилагащи подхода PD/LGD, отчитат в колона 070 на образец CR EQU IRB 2 средно претеглената по експозиции стойност на загубите при неизпълнение, отнесени към категориите или групите длъжници, включени в сумирането; същото се отнася за ред 020 на образец CR EQU IRB. Стойността на експозицията при отчитане на кредитна защита с гаранции (колона 060) се използва за изчисляване на средно претеглената по експозиции LGD. Институциите следва да вземат предвид разпоредбите, формулирани в член 165, параграф 2 от Регламента за капиталовите изисквания.
 080
 РАЗМЕР НА РИСКОВО ПРЕТЕГЛЕНИТЕ ЕКСПОЗИЦИИ
 Институциите отчитат в колона 080 размерите на рисково претеглените експозиции за експозиции към инструменти на собствения капитал, изчислени съгласно разпоредбите в член 155 от Регламента за капиталовите изисквания.
 В случаите, когато институциите, прилагащи подхода PD/LGD, не разполагат с достатъчно информация, за да използват определението за неизпълнение, формулирано в член 178 от Регламента за капиталовите изисквания, когато се изчислява размерът на рисково претеглените експозиции (член 155, параграф 3 от Регламента за капиталовите изисквания) рисковите тегла се умножават по претеглящ коефициент 1,5.
 По отношение на входящия параметър M (падеж) във функцията за рисково претегляне, падежът, определен за експозициите към инструменти на собствения капитал, се равнява на 5 години (член 165, параграф 3 от Регламента за капиталовите изисквания).
 090
 ПОЗИЦИЯ ЗА СВЕДЕНИЕ: РАЗМЕР НА ОЧАКВАНАТА ЗАГУБА
 Институциите отчитат в колона 090 размера на очакваната загуба от експозиции към инструменти на собствения капитал, изчислена съгласно член 158, параграфи 4, 7, 8 и 9 от Регламента за капиталовите изисквания.
 91.
 Съгласно член 155 от Регламента за капиталовите изисквания, институциите могат да използват различни подходи (подхода за опростено определяне на рисковите тегла, подхода PD/LGD или подхода на вътрешните модели) за различни портфейли, когато прилагат тези различни подходи вътрешно. Институциите също така отчитат в образец CR EQU IRB 1 размера на рисково претеглените експозиции за онези експозиции към инструменти на собствения капитал, при които се прилага третиране с фиксирани рискови тегла (без обаче да бъдат изрично третирани съгласно подхода за